Diari Oficial de la Generalitat Valenciana


Sumari del DOGV 6940, del 10-01-2013 (2013/145)

ORDE 2/2013, de 7 gener, de la Conselleria d'Educació, Cultura i Esport, per la qual es complementa la compensació als beneficiaris de les universitats públiques de la Comunitat Valenciana, en la part no finançada amb càrrec als Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6940

Data del DOGV
:   10-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/145


Data del document
:   07-01-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 2/2013, de 7 gener, de la Conselleria d'Educació, Cultura i Esport, per la qual es complementa la compensació als beneficiaris de les universitats públiques de la Comunitat Valenciana, en la part no finançada amb càrrec als Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013. [2013/145]  
La Llei de la Generalitat Valenciana 7/1992, de 28 de desembre, de Pressupostos per a l'exercici de 1993, va disposar que el Consell hauria de desenrotllar una línia de beques o ajudes dirigides a atendre els gastos de matrícula d'aquells alumnes de les universitats públiques de la Comunitat Valenciana que ho sol·liciten. Per a la seua concessió es tindrà en compte la capacitat econòmica i l'aprofitament acadèmic, sense perjuí de la coordinació amb el sistema general de beques i ajudes a l'estudi.  
El Consell, conscient de la necessitat d'invertir en formació de capital humà, pretén continuar en esta línia d'ampliar l'abast de les beques i ajudes perquè arriben a una majoria d'estudiants universitaris de la Comunitat Valenciana, i així afavorir la competència, la igualtat d'oportunitats i l'excel·lència en el rendiment acadèmic. Amb esta finalitat, el Decret 40/2002, de 5 de març (DOGV núm. 4.207, de 11.03.2002), del Govern Valencià, de mesures de suport als estudiants universitaris a la Comunitat Valenciana, modificat pel Decret 88/2006, de 16 de juny (DOGV núm. 5.284, de 20.06.2006), va disposar que podrien establir-se ajudes per a l'exempció del pagament de la tarifa de les taxes per servicis acadèmics universitaris.  
El Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013, arreplega la taxa de les matrícules per estudis en les universitats que integren el Sistema Universitari Valencià.  
  
El Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu (BOE núm. 96, 21.04.2012), establix en l'article 7, respecte del finançament dels gastos derivats de la matrícula dels alumnes, que els Pressupostos Generals de l'Estat finançaran la quantitat que corresponga al límit inferior de l'interval establida per al preu públic de cada ensenyança. Per la seua banda, les comunitats autònomes finançaran íntegrament amb càrrec als seus pressupostos la diferència entre el preu públic que fixen i el límit mínim que corresponga a cada ensenyança. Fins al curs 2015-2016, la part del component de matrícula que es finançarà amb càrrec als Pressupostos Generals de l'Estat serà el preu públic vigent per a cada titulació en el moment d'entrada en vigor d'este reial decret llei, actualitzat cada curs per mitjà de l'aplicació del coeficient que determine la Conferència General de Política Universitària.  
  
La disposició addicional quarta del Reial Decret 1000/2012, de 29 de juny, pel qual s'establixen els llindars de renda i patrimoni familiar i les quanties de les beques i ajudes a l'estudi, per al curs 2012-2013 i es modifica parcialment el Reial Decret 1721/2007, de 21 de desembre, pel qual s'establix el règim de les beques i ajudes a l'estudi personalitzades (BOE 160, 05.07.2012), establix que durant el curs 2012-2013, el Ministeri d'Educació, Cultura i Esport aportarà a les universitats, en concepte de compensació dels preus públics per servicis acadèmics corresponents als alumnes becaris exempts del seu pagament, una quantitat per alumne becat igual a la del preu públic fixat per a la titulació corresponent en el curs 2011-2012, actualitzada en un 1%, de conformitat amb el que preveu l'apartat 2 de l'article 7 del Reial Decret Llei 14/2012, de 20 d'abril, de mesures de racionalització del gasto públic en l'àmbit educatiu. A esta disposició addicional es remet la Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013, per a estudiants d'ensenyaments universitaris.  
Per la present orde es regula el procediment que s'ha de seguir per a la compensació a les universitats de la diferència entre l'import a compte de la taxa de matrícula que satisfà l'Administració estatal i l'import de les taxes que els alumnes han de satisfer com a matrícula per al curs 2012-2013.  
Per al desplegament i aplicació de la present orde es tindrà en compte la normativa bàsica aplicable en matèria de subvencions, procediment administratiu, administració electrònica i política de competència de la Unió Europea, així com el que establix el Decret 132/2009, de 4 de setembre, del Consell, pel qual es regula la concessió de beques, i el que establix la Llei 38/2003, de 17 de novembre, General de Subvencions. Així mateix, es tindrà en compte el que disposa el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
Per tot això, d'acord amb l'article 47 del Text Refós de la Llei d'Hisenda Pública de la Generalitat, aprovat per decret legislatiu de 26 de juny de 1991, i fent ús de les atribucions que em conferixen els articles 28.e i 37 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i vista la proposta de 7 de gener de 2013, del director general d'Universitat, Estudis Superiors i Ciència, i de conformitat amb esta,  
  
  
ORDENE  
  
Primer  
S'aprova el procediment per a la compensació a les universitats públiques que integren el Sistema Universitari Valencià de la part de l'import de les taxes de matrícula que correspon sufragar a la Generalitat, respecte dels alumnes que resulten beneficiaris de les beques de matrícula en la convocatòria de la Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013, per a estudiants d'ensenyaments universitaris (BOE 194, 14.08.2012).  
La compensació serà la diferència entre l'import de la beca per exempció de taxes concedida atorgada pel Govern d'Espanya, d'acord amb la Resolució de 2 d'agost de 2012 mencionada, i la taxa per matrícula establida en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013 en les universitats que integren el Sistema Universitari Públic Valencià.  
  
Segon  
La compensació a les universitats de l'import de les taxes no satisfetes per l'Administració General de l'Estat es finançarà amb càrrec a la línia de subvenció T7861000 del programa pressupostari 422.60, Universitat i Estudis Superiors, del pressupost de gastos de la Generalitat per a 2013, per un import de 04.516.866 euros.  
Tot això condicionat a l'existència en el pressupost de la Generalitat de l'any 2013 de crèdit adequat i suficient.  
Si es donen les circumstàncies de l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es podrà ampliar l'import de la convocatòria.  
  
Tercer  
La percepció de la beca serà incompatible amb qualsevol altra ajuda pública que tinga la mateixa finalitat.  
  
Quart  
S'aproven les bases que han de regir la concessió d'estes beques, i que s'inclouen com a annex.  
  
DISPOSICIONS FINALS  
  
Primera  
Es faculta el director general d'Universitat, Estudis Superiors i Ciència, de conformitat amb el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, perquè dicte les resolucions complementàries que siguen necessàries per a dur a terme el que disposa esta orde.  
  
Segona  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
Tercera  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació :  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 7 de gener de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
  
Bases per a la tramitació de les beques de compensació a les universitats públiques de la Comunitat Valenciana en la part no finançada amb càrrec als Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013  
  
Primera. Beneficiaris  
1. Podran ser beneficiaris d'estes beques els que estiguen matriculats en les universitats públiques de la Comunitat Valenciana i hagen resultat beneficiaris de les beques convocades per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013, per a estudiants d'ensenyaments universitaris (BOE 194, de 14.08.2012).  
  
Segona. Contingut de la beca  
1. La beca consistirà en la compensació a les universitats públiques de la Comunitat Valenciana de la diferència entre l'import en concepte d'exempció de taxes concedides pel Govern d'Espanya, d'acord amb la Resolució de 2 d'agost de 2012 mencionada i l'import de la taxa de matrícula establit en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013 en les universitats que integren el Sistema Universitari Valencià.  
2. De conformitat amb l'article 44 de la Resolució de 2 d'agost de 2012, de la Secretaria d'Estat d'Educació, Formació Professional i Universitats, les universitats públiques de la Comunitat Valenciana hauran de presentar una certificació, dirigida al director general d'Universitat, Estudis Superiors i Ciència, del president de la comissió de selecció de becaris de cada universitat, amb el vistiplau del rector de la universitat corresponent, acreditativa del nombre d'estudiants beneficiaris de la beca de matrícula, amb la relació nominativa d'estos ordenada per nota mitjana de l'expedient acadèmic i especificació de l'import individual i total que corresponga aportar a la Generalitat.  
  
Tercera. Avaluació  
1. Es valorarà la nota mitjana en el curs anterior de l'alumne, que estarà expressada amb dos decimals i serà facilitada pels corresponents servicis de les universitats a la Direcció General d'Universitat, Estudis Superiors i Ciència. Les universitats facilitaran les mencionades notes mitjanes d'acord amb el sistema de qualificacions establit en el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional (BOE 224, de 18.09.2003). A este efecte, la valoració de cada una de les distintes qualificacions serà la següent:  
5,0-6,9: Aprovat (AP)  
7,0-8,9: Notable (NT)  
9,0-10: Excel·lent (EX)  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran als efectes de la mitjana de l'expedient acadèmic.  
Les assignatures convalidades i adaptades es computaran d'acord amb el que disposa la disposició addicional única del Reial Decret 1044/2003, d'1 d'agost, pel qual s'establix el procediment per a l'expedició per les universitats del Suplement Europeu al Títol (BOE núm. 218, 11.09.2003).  
2. Els alumnes beneficiaris s'ordenaran de major nota mitjana a menor.   
  
Quarta. Instrucció del procediment  
1. L'òrgan competent per a l'ordenació i instrucció de l'expedient és la Subdirecció General d'Universitat, Estudis Superiors i Ciència.  
  
2. La valoració dels beneficiaris per mitjà del càlcul de la nota mitjana correspondrà a cada universitat.  
3. Per a la instrucció del procediment es constituirà una comissió composta pels membres següents:  
a) President: el director general d'Universitat, Estudis Superiors i Ciència o persona en qui delegue.  
b) Vocals: el vicerector competent en matèria d'estudiants de cada una de les universitats públiques de la Comunitat Valenciana, així com un representant dels consells socials de les universitats públiques de la Comunitat Valenciana, i el subdirector general d'Universitat, Estudis Superiors i Ciència.  
c) Secretaria: el cap del Servici de Gestió Economicopressupostària de les Universitats.  
La comissió, a la vista de les dades facilitades per les universitats públiques, emetrà un informe que servirà de base per a la proposta de resolució.  
3. La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quinta. Resolució  
L'òrgan instructor, de conformitat amb l'informe de l'òrgan col·legiat, formularà la proposta de resolució que serà firmada pel director general d'Universitat, Estudis Superiors i Ciència i es publicarà en la pàgina web de la Conselleria d'Educació, Cultura i Esport.   
  
Els interessats, en un termini màxim de 10 dies hàbils des de la seua publicació, podran presentar, per mitjà d'un escrit dirigit al director general d'Universitat, Estudis Superiors i Ciència, les al·legacions que consideren oportunes.  
Examinades les al·legacions presentades, el director general d'Universitat, Estudis Superiors i Ciència resoldrà el procediment per delegació de la consellera d'Educació, Cultura i Esport i ordenarà la publicació en el Diari Oficial de la Comunitat Valenciana de la resolució de la present convocatòria amb la relació dels alumnes beneficiaris i import corresponent a cada un d'ells.  
Esta resolució que posa fi a la via administrativa, haurà de ser dictada en el termini màxim de tres mesos a comptar de l'endemà de la finalització del termini establit per a presentar per les universitats l'informe de valoració d'expedients.   
  
  
Sexta. Quantia i pagament  
1. La beca consistirà en la compensació per la diferència entre l'import concedit per l'Administració estatal, d'acord amb la Resolució de 2 d'agost de 2012 mencionada, i la taxa per matrícula establida en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013 en les universitats que integren el Sistema Universitari Públic Valencià.  
2. El pagament es realitzarà a la universitat corresponent de conformitat amb la resolució d'esta convocatòria de beques.  
  
Sèptima. Obligacions dels beneficiaris  
Les persones beneficiàries queden sotmeses al que arrepleguen els articles 47 i 47 bis de la Llei d'Hisenda Pública de la Generalitat, i l'article 14 de la Llei General de Subvencions, i seran causa de reintegrament dels imports no satisfets a la universitat, les previstes en l'article 47.9 de la mencionada Llei i en l'article 37 de la Llei 38/2003, de 17 de novembre, General de Subvencions.